Shavkat Mirziyoyev Parij—2024 Olimpiya va Paralimpiya o‘yinlariga tayyorgarlik ko‘rish bo‘yicha qarorni imzoladi

“2024-yil Parij shahrida (Fransiya) bo‘lib o‘tadigan XXXIII yozgi Olimpiya va XVII Paralimpiya o‘yinlariga O‘zbekiston sportchilarini kompleks tayyorlash to‘g‘risida” O‘zbekiston Respublikasi Prezidenti qarori e’lon qilindi.

Barcha sport turlarini rivojlantirish orqali yozgi Olimpiya va Paralimpiya o‘yinlarida qatnashish huquqini beruvchi litsenziyalar sonini ko‘paytirish, 2024-yil Parij shahrida (Fransiya) bo‘lib o‘tadigan XXXIII yozgi Olimpiya va XVII Paralimpiya o‘yinlariga (keyingi o‘rinlarda – Olimpiya va Paralimpiya o‘yinlari) sportchilarimizning har tomonlama tayyorligi va muvaffaqiyatli ishtirokini ta’minlash maqsadida:
1. Olimpiya va Paralimpiya o‘yinlariga O‘zbekiston sportchilarini tayyorlashning ustuvor vazifalari etib quyidagilar belgilansin:
2. Quyidagilar:
3. Belgilansinki, Maqsadli ko‘rsatkichlar:
Bosh vazir o‘rinbosari – turizm va sport vaziri A. Abduhakimov, O‘zbekiston Milliy olimpiya qo‘mitasi (R. Shoabdurahmanov) va O‘zbekiston Milliy paralimpiya qo‘mitasi (M. Toshxo‘jayev):
a) sport menejmentini (boshqaruvini) tubdan takomillashtirish bo‘yicha aniq chora-tadbirlarni amalga oshirsin. Bunda:
b) Maqsadli ko‘rsatkichlardagi olimpiya va paralimpiya sport turlari bo‘yicha dasturlarda sportchilarning ishtirokini ta’minlasin, bu borada sport federatsiyalari (assotsiatsiyalari)ning faoliyatini samarali tashkil etsin;
v) ikki oy muddatda sport federatsiya (assotsiatsiya)lari rahbarlari vakant lavozimlarini to‘ldirish, shuningdek, past natijalarni ko‘rsatgan, ajratilgan byudjet mablag‘laridan samarali foydalanmagan va boshqa salbiy holatlarga yo‘l qo‘ygan federatsiya (assotsiatsiya)lar rahbarlari lavozimlariga yangi nomzodlar bo‘yicha taklif kiritsin;
g) sport federatsiya (assotsiatsiya)lari rahbarlari bilan birgalikda Maqsadli ko‘rsatkichlardagi dasturlarda qatnashish va litsenziyalarni qo‘lga kiritish bo‘yicha mas’ul ekanligi belgilansin.
4. Ma’lumot uchun qabul qilinsinki, Xalqaro olimpiya qo‘mitasi tomonidan 2020-yil dekabrda qabul qilingan qarorga asosan 2024-yildagi Olimpiya o‘yinlarida ilk bor gender tenglik ta’minlanib, erkaklar hamda ayollar uchun qatnashish huquqini beruvchi litsenziyalar soni teng ravishda belgilab berildi.
Bosh vazir o‘rinbosari – turizm va sport vaziri A. Abduhakimov va O‘zbekiston Milliy olimpiya qo‘mitasi (R. Shoabdurahmanov) sport federatsiya (assotsiatsiya)lari bilan birgalikda 2024-yildagi Olimpiya o‘yinlariga tayyorgarlik ko‘rish jarayonida quyidagilarni amalga oshirsin:
5. 2024-yil Parij shahrida (Fransiya) bo‘lib o‘tadigan XXXIII yozgi Olimpiya va XVII Paralimpiya o‘yinlariga O‘zbekiston sportchilarini tayyorlash maqsadida sport federatsiya (assotsiatsiya)lariga biriktirilgan sport bazalari ro‘yxati 4-ilovaga muvofiq tasdiqlansin.
Bosh vazir o‘rinbosari – turizm va sport vaziri A. Abduhakimov, O‘zbekiston Milliy olimpiya qo‘mitasi (R. Shoabdurahmanov), O‘zbekiston Milliy paralimpiya qo‘mitasi (M. Toshxo‘jayev) tegishli vazirlik, idora va tashkilotlar bilan birgalikda mazkur qarorga 4-ilovaga muvofiq biriktirilayotgan sport bazalaridan sport federatsiya (assotsiatsiya)lari tomonidan erkin va doimiy ravishda foydalanilishini, zarur shart-sharoitlar (elektr energiyasi, gaz, suv, ta’mirlash ishlari) yaratilishini ta’minlasin. Bunda, ushbu chora-tadbirlar sport bazalarini balansda saqlovchilarning mablag‘lari hisobidan amalga oshiriladi.
6. Turizm va sport vazirligi (A. Abduhakimov) O‘zbekiston Milliy olimpiya qo‘mitasi (R. Shoabdurahmanov), O‘zbekiston Milliy paralimpiya qo‘mitasi (M. Toshxo‘jayev) bilan birgalikda:
7. 2024-yil Parij shahrida (Fransiya) bo‘lib o‘tadigan XXXIII yozgi Olimpiya va XVII Paralimpiya o‘yinlariga O‘zbekiston sportchilarini tayyorlash bo‘yicha Respublika komissiyasi (keyingi o‘rinlarda – Respublika komissiyasi) tarkibi 5-ilovaga muvofiq tasdiqlansin.
8. Respublika komissiyasi (A .N. Aripov):
9. Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari:
a) Turizm va sport vazirligi, O‘zbekiston Milliy olimpiya qo‘mitasi va O‘zbekiston Milliy paralimpiya qo‘mitasi bilan kelishilgan holda ikki oy muddatda Olimpiya va Paralimpiya o‘yinlariga milliy terma jamoa sportchilarining sifatli tayyorgarlik ko‘rishini ta’minlash maqsadida Maqsadli ko‘rsatkichlar bo‘yicha hududiy dasturlarni ishlab chiqsin va tasdiqlasin. Bunda, quyidagilar nazarda tutilsin:
b) O‘zbekiston Respublikasi Prezidentining 2020-yil 24-yanvardagi “O‘zbekiston Respublikasida jismoniy tarbiya va sportni yanada takomillashtirish va ommalashtirish chora-tadbirlari to‘g‘risida”gi PF–5924-son Farmoni bilan ustuvor, istiqboldagi, rivojlanayotgan sport turlariga ixtisoslashtirilgan tuman (shahar)larda mazkur Farmon bilan belgilangan tegishli sport turlarini rivojlantirish va ommalashtirish hamda zarur shart-sharoitlar yaratish choralarini ko‘rsin;
v) joylarda olimpiya va paralimpiya sport turlarini rivojlantirish va muvofiqlashtirish, uslubiy qo‘llab-quvvatlash va monitoring qilish maqsadida sport federatsiya (assotsiatsiya)larining hududiy bo‘linmalarini tashkil etsin, shuningdek, ularning moliyaviy va moddiy-texnik bazasini mustahkamlashga ko‘maklashsin;
g) joylardagi rahbar kadrlar orasidan nomzodlarni sport federatsiya (assotsiatsiya)lari hududiy bo‘linmalarining rahbari lavozimiga tavsiya etish choralarini ko‘rsin.
10. Turizm va sport vazirligi, O‘zbekiston Milliy olimpiya qo‘mitasi, O‘zbekiston Milliy paralimpiya qo‘mitasi, olimpiya va paralimpiya sport turlari bo‘yicha federatsiya (assotsiatsiya)lar tomonidan belgilangan tartibda shakllantiriladigan ro‘yxatlar bo‘yicha xorijdan olib kelinadigan, O‘zbekiston Respublikasida ishlab chiqarilmaydigan sport anjomlari, jihozlari, uskunalari, sun’iy sport maydonlari va ularning yordamchi uskunalari
(shu jumladan, maxsus mashg‘ulot trenajyorlari, zamonaviy ilmiy texnologiya vositalari), maxsus sport kiyimlari (ekipirovkalar), kompyuter texnikasi, multimedia mahsulotlari, sport tibbiyoti jihozlari, tibbiy biologik va farmakologik preparatlar 2024-yil 1-oktyabrga qadar bojxona bojidan ozod etilsin.
Turizm va sport vazirligi olimpiya va paralimpiya sport turlari bo‘yicha federatsiya (assotsiatsiya)lar tomonidan xorijdan olib kelinayotgan sport anjomlari, jihozlari, uskunalari, sun’iy sport maydonlari va ularning yordamchi uskunalari (shu jumladan, maxsus mashg‘ulot trenajyorlari, zamonaviy ilmiy texnologiya vositalari), maxsus sport kiyimlari (ekipirovkalar), kompyuter texnikasi, multimedia mahsulotlari, sport tibbiyoti jihozlari, tibbiy biologik va farmakologik preparatlarning maqsadli ishlatilishi va xavfsizligi ustidan doimiy qat’iy nazorat o‘rnatsin.
Davlat bojxona qo‘mitasi (M. Azimov) mazkur bandga asosan xorijdan olib kelinadigan tovarlardan boshqa maqsadlarda foydalanilgan taqdirda, imtiyozlar berilishi munosabati bilan to‘lanmagan bojxona boji summasi qonun hujjatlarida nazarda tutilgan moliyaviy sanksiyalar qo‘llanilgan holda Davlat budjetiga undirilishini ta’minlasin.
11. Iqtisodiy taraqqiyot va kambag‘allikni qisqartirish vazirligi (A. Boboyev) Turizm va sport vazirligi (Z. Kazakov) bilan birgalikda 2022-yil va kelgusi yillarda ijtimoiy va ishlab chiqarish infratuzilmasini rivojlantirish dasturini shakllantirishda ishlab chiqilgan loyiha-smeta hujjatlariga asosan Dasturga kiritilgan obyektlarni qurish, rekonstruksiya qilish hamda ta’mirlash uchun markazlashgan kapital qo‘yilmalar limitlarini ajratsin.
12. Belgilansinki, Olimpiya va Paralimpiya o‘yinlariga maqsadli tayyorgarlik ko‘rish doirasida olimpiya va paralimpiya sport turlari bo‘yicha:
13. Bosh vazir o‘rinbosari – turizm va sport vaziri A. Abduhakimov Moliya vazirligi (T. Ishmetov), O‘zbekiston Milliy olimpiya qo‘mitasi (R. Shoabdurahmanov), O‘zbekiston Milliy paralimpiya qo‘mitasi (M.Toshxo‘jayev), manfaatdor vazirlik, idora va tashkilotlar bilan birgalikda 2022-yil 1-martga qadar quyidagilarni nazarda tutuvchi O‘zbekiston Respublikasi Prezidenti qarori loyihasini kiritsin:
a) sportni moliyalashtirish tizimini tubdan qayta ko‘rib chiqib, ushbu jarayonning shaffof bo‘lishi hamda sarflangan mablag‘larning natijadorligiga e’tiborni qaratish;
b) Davlat budjetidan ajratilayotgan mablag‘larning samaradorligi, shaffofligi va hisobdorligini oshirish maqsadida, O‘zbekiston Milliy olimpiya qo‘mitasi, O‘zbekiston Milliy paralimpiya qo‘mitasi va sport federatsiya (assotsiatsiya)lariga Olimpiya va Paralimpiya o‘yinlariga tayyorgarlik ko‘rish uchun ajratilayotgan mablag‘larni G‘aznachilik dasturi bilan qamrab olish hamda sport federatsiya (assotsiatsiya)larini moliyalashtirish bo‘yicha alohida tartibni joriy qilish;
v) Olimpiya va Paralimpiya o‘yinlari, Osiyo va Paraosiyo o‘yinlari, nufuzli xalqaro sport musobaqalari (kuboklari) g‘oliblari hamda sovrindorlari, shuningdek, sportchilarni tayyorlagan trenerlar, shifokorlar va boshqa sport mutaxassislarini ilg‘or xorijiy tajriba asosida rag‘batlantirishning zamonaviy tizimini joriy qilish. Bunda:
14. Bosh prokuratura (N. Yo‘ldoshev) Bosh vazir o‘rinbosari – turizm va sport vaziri A. Abduhakimov, Hisob palatasi (B. Turabov), Moliya vazirligi (T. Ishmetov) bilan birgalikda Tokio shahrida (Yaponiya) bo‘lib o‘tgan XXXII yozgi Olimpiya va XVI Paralimpiya o‘yinlariga tayyorgarlik ko‘rish uchun ajratilgan mablag‘lardan, shuningdek, Olimpiya va Paralimpiya o‘yinlariga tayyorgarlik ko‘rish uchun ajratiladigan mablag‘lardan O‘zbekiston Milliy olimpiya qo‘mitasi, O‘zbekiston Milliy paralimpiya qo‘mitasi, sport federatsiya (assotsiatsiya)lari, boshqa sport tashkilotlari tomonidan oqilona, tejamkor va samarali foydalanilganligi (foydalanilayotganligi), tender va tanlovlar ochiq va shaffof holda o‘tkazilganligi (o‘tkazilayotganligi), korrupsiyaga yo‘l qo‘yilmaganligi (yo‘l qo‘yilmayotganligi), davlat xaridlarining boshqa asosiy prinsiplariga to‘liq rioya qilinganligiga (rioya qilinayotganligi) qonuniy baho bersin hamda uning natijalari bo‘yicha tegishli choralarni ko‘rsin.
15. Moliya vazirligi (T. Ishmetov):
16. Turizm va sport vazirligi (A. Abduhakimov), O‘zbekiston Milliy teleradiokompaniyasi (A. Xo‘jayev), O‘zbekiston Milliy axborot agentligi (A. Kuchimov), O‘zbekiston Milliy olimpiya qo‘mitasi, O‘zbekiston Milliy paralimpiya qo‘mitasi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari mazkur qarorning mazmun-mohiyati, Olimpiya va Paralimpiya o‘yinlariga tayyorgarlik ko‘rayotgan O‘zbekiston sportchilari to‘g‘risida qisqa metrajli videoroliklar hamda maxsus ko‘rsatuvlar tayyorlanishini va ommaviy axborot vositalarida keng yoritilishini ta’minlasin.
17. Mazkur qarorning ijrosini samarali tashkil qilishga mas’ul va shaxsiy javobgar etib Bosh vazir o‘rinbosari – turizm va sport vaziri A. Abduhakimov, O‘zbekiston Milliy olimpiya qo‘mitasi raisi R. Shoabdurahmanov, O‘zbekiston Milliy paralimpiya qo‘mitasi raisi M. Toshxo‘jayev hamda Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari belgilansin.
Qaror ijrosini muhokama qilib borish, ijro uchun mas’ul tashkilotlar faoliyatini muvofiqlashtirish va nazorat qilish O‘zbekiston Respublikasi Bosh vaziri A. N. Aripov hamda O‘zbekiston Respublikasi Prezidentining maslahatchisi A. A. Abduvohidov zimmasiga yuklansin.
Amalga oshirilayotgan chora-tadbirlar natijadorligi yuzasidan har yili 1-yanvargacha O‘zbekiston Respublikasi Prezidentiga axborot berib borilsin.